**Ieteikuma tēzes izsoles objekta vizuālajam/dizaina konceptam**

**Kopēja ideja:**

Ēdināšanas pakalpojumu nodrošināšana pilsētas iedzīvotājiem un viesiem. Apmeklējot restorānu, viesim jābauda virtuve un jāpavada laiks mājīgā atmosfērā, ko papildinās fona muzikālie motīvi.

**Telpa:**

Nomas objekta interjers ir veidojams sasaistē ar Rotko centra kā modernisma un laikmetīgās mākslas tradīcijās balstīta kultūras objekta telpisko vidi, meklējot paralēles ar Rotko laikmetu un veidojot dialogu ar Rotko līdzgaitniekiem, kas piešķirtu telpai “mākslas” restorāna noskaņu;

Telpas interjers var tikt veidots, balstoties uz Rotko mākslas filozofiju un par pamatu ņemot kādu no mākslinieka izteikumiem (citātiem), sienām jābūt dekorētām ar gleznām (fotogrāfijām), tādējādi nodrošinot telpā atbilstošu gaisotni, nepiespiestības noskaņu, mieru, kādā telpas daļā varbūt arī spriedzi. Restorāna interjerā jāņem vērā telpu arhitektūras plānu.

**Interjera elementi:**

Racionāli izkārtotas mēbeles, sabalansēti sienu krāsu salikumi, apgaismojums, pareizs galda klājums, paredzētas vietas gan vienatnē, gan tikšanās ar lielu kompāniju;

Izvēlētajām mēbelēm jābūt sasaistē ar telpas kopējo noskaņu, neaizmirstot arī par funkcionalitāti. Galdiem un krēsliem jābūt brīvi transformējamiem, lai nodrošinātu daudzpusīgu lietojumu dažādas formas pasākumos un ikdienā. Ērta atmosfēra pusdienām, vakariņām, īpašiem gadījumiem un vienkārši tikšanās ar draugiem.

**Personāls:**

Restorāna personāla komunikācijas veids ir pieklājīgs, draudzīgs, neuzbāzīgs. Apģērbs kārtīgs un tīrs.

**Aksesuāri un trauki:**

Traukiem un citiem galda aksesuāriem jābūt lakoniskiem, klasiskiem, atkarībā no sezonalitātes, saskaņotiem ar atbilstošām galda salvetēm, dabīgām augu kompozīcijām.

**Ēdienkarte:**

Ēdienkartei jābūt sabalansētai un daudzveidīgai, nepārspīlētai, bet ar augstu (vēlams) vietējās produkcijas pārstāvniecību un iespēju baudīt arī kvalitatīvas veģetāras un vegāniskas maltītes. Būtiska nozīme jāpiešķir ēdiena estētiskai noformēšanai un augsta līmeņa pasniegšanas kultūrai.

Ēdienkārtes fonti ir salasāmi un to izmēri atbilst telpu apgaismojuma līmenim. Obligāti jābūt ēdienkartes analogam angļu valodā.

Piedāvājumā vienmēr (pēc noklusējuma) jābūt ūdenim (obligāti no krāna!!!), kas tiek pasniegts ar piparmētru vai citrusaugļiem.

**Āra vizuālā identitāte:**

Fasādes vizuālajai identitātei ir jābūt lakoniskai, realizētai kā izkārtnei uz stikla vai metāla, pieļaujami arī metāla burti uz fasādes.

**Vizuālās identitātes lietošana galda kartēs/ ēdienkartēs:**

Lakoniska, uz kvalitatīva, bieži maināma materiāla, bez dokumentu polietilēna kabatiņām un ādas vākiem, pieskaņojot ēdienkartes sezonālajam piedāvājumam un iespējams saskaņā ar centra izstāžu piedāvājumu.

Visa vizuālā identitāte un dizains, kā arī jebkādas izmaiņas tajā ir obligāti jāsaskaņo ar Rotko centra dizaineru.